दोस्तों में 16 फीट नीचे कूदने की लगी थी शर्त, हालत गंभीर; CCTV आया सामने
Uttar Pradesh (UP) Kanpur Dr. Virendra Swaroop School Student Video Goes Viral. फिल्मी स्पाइडरमैन एक-बिल्डिंग से दूसरी बिल्डिंग में पलक झपकते ही पहुंच जाता है...। बिल्डिंग में दौड़ते हुए चढ़ जाता है। उसे कोई पकड़ नहीं सकता है...।
कानपुर के किदवई नगर में तीसरी क्लास में पढ़ने वाला एक स्टूडेंट स्कूल की पहली मंजिल से कूद गया। बच्चे को गंभीर हालत में एक निजी अस्पताल में भर्ती कराया गया है। घटना 19 जुलाई की है। शुक्रवार को इसका CCTV सामने आया है।
बाबूपुरवा कॉलोनी निवासी आनंद बाजपेई ने बताया कि उनका 8 साल का बेटा एच-2 ब्लॉक स्थित डॉ. वीरेंद्र स्वरूप एजूकेशन सेंटर में पढ़ता है। उस दिन दोपहर करीब डेढ़ बजे स्कूल से पत्नी के पास फोन आया कि बेटा छत से कूद गया है। उसे अस्पताल ले जाया जा रहा है। हम वहां पहुंचे तो बेटे का इलाज चल रहा था।
स्कूल प्रबंधन का दावा है कि छुट्टी से थोड़ी देर पहले बेटे ने पानी की बोतल भरने की इजाजत मांगी थी। वह क्लास के बाहर ठंडा पानी भरने गया। तभी उसके तीन दोस्त भी वहां पहुंचे। तीनों दोस्तों में स्पाइडरमैन की तरह कूदने की चर्चा होने लगी। कौन कूद सकता है? इस बात को लेकर शर्त लग गई। इससे बेटा चार फीट की रेलिंग फांदकर 16 फीट नीचे कूद गया।
शुक्रवार को डॉक्टरों ने बताया, बच्चे का जबड़ा और आगे के चार दांत टूट गए हैं। साथ ही होंठ भी फट गए हैं। घुटने की झिल्ली फट गई है। बॉडी में और भी जगह गंभीर चोंटें हैं। हालांकि बच्चे को इलाज के बाद अब अस्पताल से घर भेज दिया गया है।
खबर में पोल भी है। आगे बढ़ने से पहले इसमें हिस्सा लेकर अपनी राय दे सकते हैं। 
CCTV में कैद हुई पूरी घटना
स्कूल में लगे CCTV में पूरी घटना कैद हुई है। इसमें साफ दिख रहा है कि छात्र विराट अकेले रेलिंग की तरफ आया और रेलिंग पर चढ़कर छलांग लगा दी। किदवई नगर थाना प्रभारी प्रदीप सिंह ने बताया कि पूरे मामले में छात्र के परिजन ने स्कूल प्रबंधन पर कोई भी आरोप नहीं लगाया है। छात्र की मां का कहना है कि बेटे की गलती से ऐसा हुआ है।
ये खबर भी पढ़ें...
कुशीनगर में टीचर ने कहा- योर वर्क इज नॉट गुड, इतनी सी बात पर स्कूल के टॉप फ्लोर से कूदी छात्रा
कुशीनगर में सेंट जेवियर्स सीनियर सेकेंडरी स्कूल के टॉप फ्लोर से कूदकर छात्रा ने सुसाइड की कोशिश की थी। छात्रा की मां ने स्कूल प्रबंधन और क्लास टीचर पर बेटी को प्रताड़ित करने का आरोप लगाया है। आठ महीने पहले मां ने पुलिस को तहरीर देकर कहा है कि बेटी के पास चिट मिलने पर उसे प्रताड़ित किया गया।
उसे सभी के सामने बेइज्जत किया गया। जो बात वो सह नहीं पाई और पेपर खत्म होते ही स्कूल के टॉप फ्लोर पर जाकर छलांग लगा दी। हालांकि प्रिंसिपल का कहना है कि छात्रा से सिर्फ इतना कहा था कि योर वर्क इज नॉट गुड। इसके बाद उसे क्लास में भेज दिया गया था। पढ़ें पूरी खबर...
मेरठ में छठी मंजिल से कूदी 12वीं की छात्रा, यूनिफॉर्म पहन कर एक घंटे तक छत पर घूमती रही
मेरठ में 12वीं की छात्रा गोल्डन टॉवर की छठी मंजिल से कूद गई। पुलिस छात्रा को लेकर लोकप्रिय हॉस्पिटल गई। यहां पर इलाज के दौरान उसकी मौत हो गई। घटना छह महीने पुरानी और शास्त्री नगर कुटी चौराहे के पास की है। खरखोदा के रहने वाले रोहित अग्रवाल की बेटी अवनी अग्रवाल एमपी जीएस स्कूल में पढ़ती थी।
रोहित प्रॉपर्टी का काम करते हैं। अभी तक ये पता नहीं चल सका है कि उसने ऐसा कदम क्यों उठाया। पुलिस उसके साथ पढ़ने वाले छात्रों और परिजनों से वजह जानने का प्रयास कर रही है। छात्रा का बैग, ब्लेजर, एक जूता और चश्मा पुलिस ने मौके से बरामद किया है। पढ़ें पूरी खबर...